text.text: الرئيسيةمجتمعبين الإنهيار و الإنتصار ثما قرار
text.text_idx: #000006
text.text: بين الإنهيار و الإنتصار ثما قرار
text.text_idx: #000007
text.text: الأعوام و العقود و حتى القرون تنجم يكون لحظات في عمر الأممو لحظات عادية او استثنائية . فيهم الأمم تتعدا بازماتها او تخوض ملاحمها و تعمل اقوى انتصاراتها .
text.text_idx: #000009
text.text: الي يعمل الفرق دايما و أبدا هو القرار الي يتخذ و قبلو الأساس الي يتبنا عليه القرار، لهنا الموقف و الرؤية تحددهم حاجتين يا إما الرغبة في الراحة او إرادة الفعل.
text.text_idx: #000010
text.text: الرغبة في الراحة و المسير للاستسلام :
text.text_idx: #000011
text.text: الوضع العادي و التقليدي عندو جاذبيتو فهو مريح لأنو يخليك ماتعمل شي و تسايرو كيما هو و يخليك تقعد مرتاح تماما ! ماتعمل شي و تستنا الظروف تتحسن و تدعي لربي كهو .
text.text_idx: #000012
text.text: الوضع هذا: الأمم تلقالو كل المبررات و أولها الطبيعة و القدر و تبدا تفكر في مبررات الفشل و تلقا كل الصعوبات و العراقيل في طريق النجاح و التقدم و المبررات ساهلة و موجودة قدام الفكر الي ماعليه كان يزينها و ينمقها و يردها نظرية مقدسة .
text.text_idx: #000013
text.text: للنا الإستسلام يولي طبيعة في الأمة و قرار عام إتخذاتو و باش تعيش بيه و قرار ساهل، مايفرضش تضحيات من أي نوع كان و القرار هذا ينتج عليه وعي ساكن و شلل فكري و جهل تام .
text.text_idx: #000014
text.text: التقليد هذا يولي يدخل في التقاليد العامة و الناس يتنافسو فيه و يوليو الأفراد عندهم ميولاتهم في التقليد و كل واحد منين يجيب ؛ و لهنا تبدا الأمة تتفسخ تماما و هويتها تولي مجموعة استيرادات مشكشكة و متبدلة و ايه متبدلة و معندهاش معالم لنها تقليد كل نهار و نهارو.
  الرغبة في الراحة تخلي الأمة تتبنن الوضع متاعها مهما كان خايب و تولي ترا روحها على اساس نظرة الاخرين ليها و منهم تولي تستقي المعلومات حول روحها .
text.text_idx: #000016
text.text: من غير دواء لأنو متعالجش من جذورو و بقا تعبير سياسي اجتماعي كهو موش تغيير.
text.text_idx: #000020
text.text: إرادة الفعل و طريق الحياة الحرة :
text.text_idx: #000021
text.text: الإرادة صعيبة لأنها تفترض الحرية و أول الحريات هي الفكر الحر و الفكر الي يتسائل ويقرا و يبحث ويفهم الاسباب و العوامل و من بعد يبدع روحو على أساس شنوة يحب يعمل و كيفاش يرا روحو في المستقبل واناهي وضعيتو الحقيقية وكيفاش لازم الوضع يكون ؟؟؟
text.text_idx: #000022
text.text: من هنا يجي التعب و ايه التعب لأنو لهنا يبدا الجهد الفكري الي يصنع التاريخ بكلو و يقلبو و يبدلو ثنيتو و يتحدا كل الأفكار المسبقة و يحارب كل الاقدار المزيفة و و يتجاوز السلب و يخلق الإيجاب.
text.text_idx: #000023
text.text: لهنا تبدا المواجهات الصعيبة و المواجهات مع الذات مع التقاليد الإهنزامية و مع الجهل العام و مع الفساد والظلم و التبعية و الذل و تبدا المواجهات مع كل العوامل الي أنتجت الانحطاط التقليدي و تحاربهم لكل و هي سيدة قرارها : قرارها في الانتصار .
text.text_idx: #000025
text.text: للنا تبدا الصعوبة الحقيقية لنو العادة بش تقول لا شلزنا ؟؟ تي خلينا قاعدين ( كيما قال المرحوم نصر الدين بن مختار في واحد من سكاتشاتو المعبرة على النفسية التونسية ) و “ٱش لز حمة يغنيط و “تي راو حاولو قبلك و منجموش” و لهنا تتواجه مع كل ترسانة الفكر السلبي الي ولات قوية علخر في السابق و تمأسست في المجتمع و الدولة .
text.text_idx: #000026
text.text: للنا بش تواجه المصالح متاع المستفيدين من الوضع السابق و متاع العملاء فكريا و عضويا و بش تواجه الرأي العام الي استناس بنوع من الكلام و موش بش يفهم كلام جديد حر و تقدمي .
text.text_idx: #000027
text.text: بش تتواجه مع الشعب أصلا لنو كيف كيف تأقلم مع وضعو و لقا كيفاش يتحيل عليه و ينفس على روحو بالسب و البكاء و الدعوات و التمني.
  الفكر الجديد هذا بطبيعتو محارب و للنا بش يواجه الرفض العام من الاول. الفكر هذا اصلا ينطلق من وعي الأزمة و الوعي الروحي بيها و الوعي الي تجاوز مشاعر الألم و بدا يتعمق و يبتكر الحلول الجذرية و الصادمة للجميع ( الأمر هذا ديما نواجهوه في طرح افكارنا للعموم ) .
text.text_idx: #000028
text.text: الفكر الجديد هذا بطبيعتو محارب و للنا بش يواجه الرفض العام من الاول. الفكر هذا اصلا ينطلق من وعي الأزمة و الوعي الروحي بيها و الوعي الي تجاوز مشاعر الألم و بدا يتعمق و يبتكر الحلول الجذرية و الصادمة للجميع ( الأمر هذا ديما نواجهوه في طرح افكارنا للعموم ) .
text.text_idx: #000029
text.text: لهنا الفكر هاذا مبني على قرار الانتصار و لذا كل التضحيات مشروعة قدامو و كل شي ينجم تضحي بيه الأمة في سبيل الحياة الحقيقية و الإنتصار على أعدائها .
text.text_idx: #000030
text.text: ممكن كلامي يظهر صعيب اما راو في الحقيقة هذي هي ثنية القومية التونسية الي حاطة قدام عينيها هدف عظيم و خالد و تخدم عليه و لذا نحتاجو الايمان والصبر و الارادة . و قبل هذا لازمنا نكونو أحرار برسمي لأنو هذا الهدف الحقيقي للقومية .
text.text_idx: #000033
text.text: اترك تعليقاً إلغاء الرد
text.text_idx: #000039